कहा जा सकता है कि यदि किसी को स्वाधीनता की जरूरत महसूस होती हो तो सबसे पहले भय और लोभ से बाहर निकलना होगा, बुनी हुई चुप्पियों को तोड़ना होगा और न्याय को अंगीकर करना होगा। क्या आज के जमाने में कोई इसके लिए तैयार होगा? स्वाधीनता के बारे में सोचना आज एक बड़ा कष्टकर विषय है, जबकि गुलामी में बड़ा सुख है। स्वाधीनता का इस तरह के सुख से बड़ा दुश्मन कौन है? स्वाधीनता के बोध के लिए थोड़ा दुख होना चाहिए, क्योंकि दुख ही स्वाधीनता का गर्भाशय है। हर स्वाधीनता किसी न किसी भोगे हुए दुख का शिशु है।